|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 2815 Αθήνα, 01/03/2024

Προς τα

Σωματεία Μέλη του ΕΚΑ

Συναδέλφισες,

Το Δ.Σ. του ΕΚΑ, συνδυάζοντας φέτος τον εορτασμό της **Παγκόσμιας Ημέρας της Γυναίκας 8 Μάρτη** με μια καλλιτεχνική εκδήλωση, αποφάσισε να προσκαλέσει συναδέλφισσες, την **Τετάρτη 6 Μαρτίου και ώρα 7.30 μ.μ**., στην **θεατρική σκηνή Εν Αθήναις** (Ιάκχου 19, Γκάζι, σταθμός μετρό Κεραμεικός), για να παρακολουθήσουν την θεατρική παράσταση **«Αγγέλικα Νίκλη Σολωμού Η ΔΙΑΦΑΝΗ»**.

Η δραματική ιστορία της μητέρας του Διονύσιου Σολωμού! Η ιστορία της γυναίκας που σε ηλικία 13 ετών πουλιέται από τους γονείς της στον Κόντε Νικόλαο Σαλωμόν για να γίνει παλακίδα του, βιώνει την Κακοποίηση και γεννά τα νόθα παιδιά του Κόντε, τον Διονύσιο και τον Δημήτριο, που τα μεγαλώνει με το αίμα της καρδιάς της!

Η σχέση λατρείας ανάμεσα στον Εθνικό μας Ποιητή και τη μητέρα του διακόπτεται βίαια, όταν η Αγγέλικα σύρεται στα Δικαστήρια ως αντίδικος με τον γιό της και η ίδια πέφτει για μια ακόμα φορά θύμα δημόσιας διαπόμπευσης, την ώρα που η Ελλάδα παίρνει φωτιά με την Επανάσταση του 1821 για την Ελευθερία της! Μια παράσταση διάλογος ανάμεσα στην Αγγέλικα και τον Διονύσιο, μια παράσταση για μια Φωνή, ένα Βιολοντσέλο κι ένα Φλάουτο που παίζονται ζωντανά επί Σκηνής, παρεμβαίνουν και σχολιάζουν με τον εξαίσιο ήχο τους τη συγκλονιστική αυτή ιστορία!

Για να δηλωθούν οι γυναίκες μέλη σας θα πρέπει να αποσταλεί επιστολή του σωματείου με ονοματεπώνυμα και τηλέφωνα επικοινωνίας. Θα τηρηθεί αυστηρά σειρά προτεραιότητας. Κάθε Σωματείο έχει δικαίωμα να δηλώσει το ανώτερο μέχρι 3 γυναίκες. Παρακαλούμε θερμά όπως οι συναδέλφισσες που θα δηλωθούν σε περίπτωση έκτακτου κωλύματος μη προσέλευσης τους να το δηλώσουν έγκαιρα για να μην στερήσουμε την συμμετοχή άλλων.

**Δηλώσεις συμμετοχής** θα γίνονται στη γραμματεία του ΕΚΑ (ekagram@otenet.gr), καθημερινά από τις 9.00 έως τις 20.00, **μέχρι την Τρίτη 5 Μαρτίου**, για την παράσταση που θα δοθεί αποκλειστικά για το ΕΚΑ.

**Για το Δ.Σ.**

|  |  |
| --- | --- |
| **Ο ΠΡΟΕΔΡΟΣ** | **Ο Γεν. ΓρΑΜΜΑΤΕΑΣ** |
| **ΚΩΝΣΤΑΝΤΙΝΟΣ ΚΟΥΛΟΥΡΗΣ** | **ΓΕΩΡΓΙΟΣ ΚΑΚΑΡΙΑΡΗΣ** |